კიშა კოული

**კიშა მაიშა კოული** (; დ. 15 ოქტომბერი, 1981, ოკლენდი, კალიფორნია, აშშ) — ამერიკელი მომღერალი, სიმღერების ავტორი, წამყვანი და მსახიობი. დაიბადა და გაიზარდა ოკლენდში, კალიფორნია.

კოულმა კარიერა MC Hammer-თან ერთად დაიწყო. 2005 წელს გამოუშვა სადებიუტო ალბომი "The Way It Is", რამაც მუსიკოსს პოპულარობა მოუტანა. ამის შემდეგ გამოუშვა რეალითი შოუ თავისი კარიერის შესახებ, რამაც ერთობ გაზარდა მისი პოპულარობა. მუსიკოსის შემდგომი ალბომები, როგორიცაა „Just Like You" და „A Different Me" ასევე წარმატებული გამოდგა და მოიპოვა ჯილდოები. მუსიკალური კარიერის გარდა, 2019 წლიდან 2020 წლამდე ის იყო Fox Soul-ის სატელევიზიო თოქ-შოუს, „One on One Keyshia Cole“ წამყვანი.

## ადრეული ცხოვრება 
კიშა დაიბადა ოკლენდში, კალიფორნია 1981 წლის 15 ოქტომბერს. ის აფრო-ამერიკული და მექსიკური წარმოშობისაა. მუსიკოსის დედა იყო დამოკიდებული ალკოჰოლზე და კოკაინზე. ის ორი წლის ასაკში ოჯახის მეგობრებმა ლეონ და ივონ კოულებმა იშვილეს. მუსიკოსის გვარი ჯონსონი იყო, თუმცა ახალმა მშობლებმა თავიანთ გვარზე გადაიყვანეს. მას ჰყავს ოთხი და-ძმა. 12 წლის ასაკში კოულმა გაიცნო MC Hammer. ასევე მოგვიანებით შეხვდა ტუპაკ შაკურს.

16 წლის ასაკში გახდა აღმოსავლეთ ოკლენდის ახალგაზრდული განვითარების ცენტრის (EOYDC) წევრი. კოული სწავლობდა ფრემონტის საშუალო სკოლაში. შემდეგ გადავიდა ტრეისის საშუალო სკოლაში. 18 წლის ასაკში ლოს-ანჯელესში გადავიდა საცხოვრებლად. 2002 წელს ხელი მოაწერა კონტრაქტს ლეიბლთან A&M Records.

## კარიერა 
კოული კარიერის დასაწყისში იყო MC Hammer-ის ბექ ვოკალისტი. შემდეგ ხელი მოაწერა კონტრაქტს A&M Records-თან და გამოუშვა სადებიუტო სტუდიური ალბომი, The Way It Is (2005). ალბომმა მიიღო პლატინის სერტიფიკატი ამერიკის ხმისჩამწერი კომპანიების ასოციაციისგან (RIAA). ალბომის სინგლი „Love" მოხვდა ბილბორდის ცხელ ასეულში. ალბომმა მიიღო ორი ნომინაცია 2006 წლის Soul Train Music Awards-ზე. ამის შემდეგ კოულმა გადაიღო რეალითი სატელევიზიო სერიალი, სახელწოდებით Keyshia Cole: The Way It Is. შოუ გადიოდა სამი სეზონის განმავლობაში და გახდა ერთ-ერთი ყველაზე ყურებადი გადაცემა.
 წელს]]
კოულის მეორე ალბომი, Just Like You გამოვიდა 2007 წელს. ალბომის სამივე სინგლი „Let It Go", „I Remember" და „Heaven Sent" პირველ ადგილზე გავიდნენ ბილბორდის ცხელ ასეულში. ალბომმა მიიღო გრემის 4 ნომინაცია. ნამუშევარი მეორე ადგილზე გავიდა ბილბორდ 200-ში და მიიღო პლატინის სერტიფიკატი. მუსიკოსის მესამე ალბომს, A Different Me (2008), კრიტიკოსთა მოწონება ხვდა წილად და ბილბორდ 200-ში მეორე ადგილზე გავიდა. კოულის მეოთხე ალბომი, Calling All Hearts გამოვიდა 2010 წელს. მეხუთე ალბომი, Woman to Woman გამოვიდა 2012 წელს და დაიკავა მეათე ადგილი ბილბორდ 200-ში. იმავე წელს ითამაშა რეალით სერიალში Keyshia & Daniel: Family First. ამ დროს მუსიკოსმა შეიცვალა ლეიბლი, რის გამოც მისი შემდეგი ალბომები Point of No Return (2014) გამოვიდა ლეიბლ Interscope-ის ეგიდით, ხოლო 11:11 Reset (2017) ლეიბლ Epic-ის ეგიდით.

კრიტიკოსები კოულს „ჰიპ-ჰოპ სოულის პრინცესას“ უწოდებენ. მუსიკოსს მიღებული აქვს ASCAP ჯილდო და ბილბორდის მუსიკალური ჯილდო. 2019 წლიდან 2020 წლამდე იყო Fox Soul-ის სატელევიზიო თოქ-შოუს, „One on One Keyshia Cole“ წამყვანი.

## პირადი ცხოვრება 
2009 წლის მაისში კოულმა დაიწყო NBA-ის ყოფილ მოთამაშე დენიელ გიბსონთან ურთიერთობა. წყვილი დაინიშნა 2010 წლის 1 იანვარს. მათ შეეძინათ პირველი შვილი მარტში. 2011 წლის სექტემბერში წყვილს თაფლობითვე ჰქონდა ჰავაიზე. თაფლობისთვე გადაიღეს მუსიკოსის რეალით შოუში Keyshia and Daniel: Family First. 2014 წლის 21 მარტს, კოულმა ინტერვიუში დროს განაცხადა, რომ ის და გიბსონი დაშორდნენ, თუმცა ოფიციალურად არ შეუტანიათ განაცხადი განქორწინებაზე. 2016 წლის მაისში მუსიკოსი შეხვდა თავის ბიოლოგიურ მამას. 2020 წლის 3 სექტემბერს კოულმა ინსტაგრამზე განაცხადა, რომ ის და გიბსონი ოფიციალურად განქორწინდნენ. კოულის დედა გარდაიცვალა 2021 წლის 18 ივლისს ნარკოტიკის ზედოზირებით.

## დისკოგრაფია 
* The Way It Is (2005)
* Just Like You (2007)
* A Different Me (2008)
* Calling All Hearts (2010)
* Woman to Woman (2012)
* Point of No Return (2014)
* 11:11 Reset (2017)

## რესურსები ინტერნეტში 
* 

## სქოლიო 
კატეგორია:დაბადებული 15 ოქტომბერი
კატეგორია:დაბადებული 1981
კატეგორია:ამერიკელი ქალი მომღერლები
კატეგორია:ამერიკელი ქალი მუსიკოსები
კატეგორია:ამერიკელი რიტმ-ენდ-ბლუზ მომღერლები
კატეგორია:ამერიკელი რიტმ-ენდ-ბლუზის მუსიკოსები
კატეგორია:ამერიკელი ჰიპ-ჰოპ მუსიკოსები
კატეგორია:ამერიკელი ჰიპ-ჰოპ შემსრულებლები
კატეგორია:ამერიკელი სოულ-მომღერლები
კატეგორია:ამერიკელი სოულ-მუსიკოსები
კატეგორია:ცოცხალი ადამიანები